BA บวก 4% รับงบไตรมาส 1 พลิกกำไร 875 ล้าน
BA บวก 4% รับโกยรายได้ทะลุ 5.7 พันล้าน ดันงบไตรมาส 1/66 พลิกกำไร 875 ล้าน จากปีก่อนขาดทุน 1.01 พันล้านบาท 
BA บวก 4% รับโกยรายได้ทะลุ 5.7 พันล้าน ดันงบไตรมาส 1/66 พลิกกำไร 875 ล้าน จากปีก่อนขาดทุน 1.01 พันล้านบาท
12 พ.ค. 2566

ผู้สื่อข่าวรายงานว่า วันนี้(12พ.ค.66) บริษัท การบินกรุงเทพ จำกัด (มหาชน) หรือ BA ราคาหุ้น ณ เวลา 10:08 น. อยู่ที่ระดับ 14.70 บาท บวก 0.50 บาท หรือ 3.52% ราคาสูงสุด 14.80 บาท ราคาต่ำสุด 14.60 บาท ด้วยมูลค่าซื้อขาย 54.95 ล้านบาท

บริษัท การบินกรุงเทพ จำกัด (มหาชน) หรือ BA รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยไตรมาส 1 ปี 2566 บริษัทฯ มีรายได้รวม 5,743.0 ล้านบาท เพิ่มขึ้นร้อยละ 238.2 เทียบกับช่วงเวลาเดียวกันของปี 2565 คิดเป็นสัดส่วนรายได้จากบัตรโดยสารของธุรกิจการบิน รายได้จากธุรกิจที่เกี่ยวข้องกับธุรกิจสนามบิน และธุรกิจสนามบินร้อยละ71.8 ร้อยละ 17.6 และร้อยละ 2.1 ของรายได้รวมตามลำดับ
บริษัทฯ มีรายได้บัตรโดยสารจากธุรกิจสายการบินจำนวน 4, 122.8 ล้านบาท เพิ่มขึ้นร้อยละ 342.9 รายได้ที่เพิ่มขึ้นมาจากจำนวนผู้โดยสาร และราคาบัตรโดยสารเฉลี่ยที่เพิ่มมากขึ้น ในไตรมาสที่ 1 ปี 2566 บริษัทฯขนส่งผู้โดยสารจำนวน 1.1 ล้านคน เพิ่มขึ้นร้อยละ 198.3 เทียบกับปี 2565 หรือร้อยละ 64.5 ของจำนวนผู้โดยสารก่อนการแพร่ระบาดของ Covid-19 มีราคาบัตรโดยสารเฉลี่ยอยู่ที่ 3, 734.3 บาท หรือเพิ่มขึ้นร้อยละ 51.2 และมีอัตราขนส่งผู้โดยสารอยู่ที่ร้อยละ 87.1
บริษัทฯ มีรายได้จากการขายและบริการซึ่งเป็นรายได้จากธุรกิจที่เกี่ยวข้องกับธุรกิจสนามบิน 1,010.2 ล้านบาท เพิ่มขึ้นร้อยละ 100.4 เทียบกับปี 2565 รายได้จากการขายและบริการส่วนใหญ่มาจากรายได้ของบริษัท บริการภาคพื้นการบินกรุงเทพเวิลด์ไวด์ไฟล์ทเซอร์วิส จำกัด จำนวน 542.3 ล้านบาท หรือเพิ่มขึ้นร้อยละ 85.3 จากจำนวนเที่ยวบินที่ให้บริการเพิ่มสูงขึ้น และรายได้จากบริษัท ครัวการบินกรุงเทพ จำกัด จำนวน 374.8 ล้านบาท หรือเติบโตขึ้นร้อยละ 296.9 เทียบกับช่วงเวลาเดียวกันของปี 2565 จากการเพิ่มขึ้นของจำนวนอาหารที่ผลิตให้สายการบินลูกค้า
บริษัทฯมีรายได้อื่น 426.0 ล้านบาท เพิ่มขึ้นจำนวน 242.7 ล้านบาท หรือร้อยละ 1324 รายได้อื่นๆ ที่เพิ่มขึ้นส่วนใหญ่มาจากเงินที่ได้รับคืนจากการชำระค่าซ่อมบำรุงล่วงหน้า ค่าสัมภาระส่วนเกิน รายได้ค่าธรรมเนียมบัตรโดยสาร และรายได้จากบัตรโดยสารหมดอายุ
อีกทั้งไตรมาส 1 ปี 2566 บริษัทฯ มีส่วนแบ่งกำไรเงินลงทุนในบริษัทร่วม 122.2 ล้านบาทเพิ่มขึ้นร้อยละ 17.7 ส่วนใหญ่มาจากส่วนแบ่งกำไรของบริษัท ดับบลิวเฟเอสพีจี คาร์โก้ จำกัด จำนวน 115.2 ล้านบาท หรือเพิ่มขึ้นร้อยละ 5.0 เทียบกับปี 2565 อันเป็นผลมาจากการปรับอัตราคำธรรมเนียมบริการสูงขึ้น บริษัทฯ รายงานส่วนแบ่งขาดทุนจากเงินลงทุนในกองทรัสต์เพื่อการลงทุนในสิทธิการเช่าอสังหาริมทรัพย์สนามบินการบินกรุงเทพ จำนวน 15.6 ล้านบาท และมีส่วนแบ่งผลขาดทุนจาก บริษัท อู่ตะเภา อินเตอร์เนชั่นแนล เอวิเอชั่น จำกัด จำนวน 16.5 ล้านบาท